นายกสั่งห้ามโกงเงินกู้พรก.5แสนล้านบาท
นายกสั่ง ครม. กำชับหน่วยงาน ห้ามโกงเงินกู้พ.ร.ก. 5แสนล้านบาท ต้องใช้ให้เกิดประโยชน์สูงสุด
15 มิ.ย. 2564

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการในที่ประชุม คณะรัฐมนตรี (ครม.) เรื่อง พ.ร.ก.กู้เงิน 5 แสนล้านบาท ที่ได้ผ่านการเห็นชอบจากวุฒิสภาไปแล้ว ให้ ครม.ใช้เงินกู้จำนวนนี้โดนปราศจากทุจริต ต้องดำเนินการอย่างโปร่งใสนอกจากยั่งได้ขอให้รัฐมนตรี กำชับหน่วยงานทุกแห่งที่นำเงินกู้ดังกล่าวไปใช้อย่างมีประสิทธิภาพสูงสุดกับพี่น้องประชาชนทั้งนี้ พ.ร.ก.กู้เงิน 5 แสนล้านบาท แบ่งการใช้เงินเป็น 3 ส่วน ได้แก่ ด้านสาธารณสุข 3 หมื่นล้านบาท ด้านการเยียวยา 3 แสนล้านบาท และด้านการฟื้นฟูเศรษฐกิจ 1.7 แสนล้านบาท